Seventeen (Korea ansambel)
Seventeen (tuntud ka kui 세븐틴 või SVT) on Lõuna-Korea poisteansambel. Ansamblil on kolmteist liiget: S.Coups, Jeonghan, Joshua, Jun, Hoshi, Wonwoo, Woozi, DK, Mingyu, The8, Seungkwan, Vernon ja Dino. Ansambel tegi debüüdi 26. mail 2015 minialbumiga “17 Carat”, millest sai tollel aastal USAs pikimalt edetabelis olnud K-popi album. Seventeen on seni avaldanud neli stuudioalbumit, kaksteist minialbumit ja kolm albumi uusversiooni. Kuna kõik ansambli liikmed võtavad osa lugude kirjutamisest, produtseerimisest ja koreograafia loomisest, on Seventeen saanud hüüdnime “ise-produtseeriv (self-producing) ansambel”. Ansamblil on kolm alarühma, millest igaüks keskendub erinevale esinemisega seotud alale: hiphop, vokaal ja tants.